Gweld Sêr (pantomeim)

Pantomeim Cymraeg gan Gwmni Theatr Cymru yw Gweld Sêr a lwyfannwyd ym 1972. Dyma'r ail banto i'r cwmni lwyfannu ar ôl llwyddiant Mawredd Mawr, flwyddyn ynghynt. 

 Cymeriadau 
 Triawd y Gofod:

 Siencyn, y gwas
 Ianto, y prentis dewin
 Fairy Nyff, y Tylwythen Anheg
 Y Frenhines Fawreddog, Urddasol, Ddysgedig...
 Plant Twll y Mwg:

 Y Wrach Ddu
 Y Dewin Gwyrdd

 Plant Llygad yr Haul:
 Y Tywysog Glanser
 Eurben

 Dawnswyr
 Y Brenin Da
 Ei Was Ffyddlon
 Ben y Ci 

 Disgrifiad byr 
"...ar ôl llwyddiant ysgubol yr un cyntaf [Mawredd Mawr] yr un prif gymeriadau oedd yn hwn hefyd," yn ôl yr actor John Pierce Jones, "yn cael eu chwarae gan Dyfan Roberts, Dewi Pws a Wynford Ellis Owen. Roedd Beryl Hall a'i chi, Ben Hall, Iona Banks a Huw Tudor hefyd yn serennu yn y cynhyrchiad. Rhan fach iawn fel gwas ufudd y Brenin Da oedd gen i, ond cefais hefyd gyfle i fod yn un o'r criw cefn llwyfan ar y daith, oedd yn brofiad gwerthfawr iawn mewn mwy nag un ystyr."

 Cynyrchiadau nodedig 
Llwyfannwyd y panto gan Gwmni Theatr Cymru dros y Gaeaf 1972 a dechrau'r Gwanwyn 1973.

Triawd y Gofod:

 Siencyn - Dewi Pws Morris
 Ianto - Dyfan Roberts
 Fairy Nyff -  Wynford Elis Owen
 Y Frenhines Fawreddog - Beryl Hall
 Plant Twll y Mwg:

 Y Wrach Ddu - Iona Banks
 Y Dewin Gwyrdd - Grey Evans

 Plant Llygad yr Haul:
 Y Tywysog Glanser - Huw Tudor
 Eurben - Alwen Lewis (Miss Asbri 1972)

 Dawnswyr - Ian Garry, Rosemary Ward, Pauline Cooper.
 Y Brenin Da - Osian Wyn Jones
 Ei Was Ffyddlon - John Pierce Jones
 Ben y Ci 

John Pierce Jones sy'n cofio mwy am y cynhyrchiad : "Roedd y ci, Ben Hall, yn cydganu a'i feistres mewn un olygfa, ac am ryw reswm sydd y tu hwnt i mi, mynnodd Beryl fod Wynford, Dyfan a Dewi Pws i fod ar y llwyfan yn ystod ei chân efo'r ci. Camgymeriad dybryd. Roedd Wynff wedi ei wisgo fel tylwythen deg (Fairy Nyff) ac yn ystod y gân tynnai amryw o fân bethau o'i fag llaw, a gweu efo symudiadau doniol. Wrth gwrs, roedd hyn yn tynnu sylw'r gynulleidfa, a doedd Pws yntau ddim yn ddieuog o'r hyn y gellid ei alw'n 'ypstejio'? Roedd si ar led fod Beryl, ar ôl taenu ei chlogyn o gwmpas Ben fel nad oedd ond ei ben yn y golwg yn ystod y ddeuawd, yn gwasgu ei geilliau er mwyn iddo gyrraedd y nodau uchaf. Does gen i ddim prawf o gwbwl o hyn." 

 Oriel 

 Cyfeiriadau 

Categori:Pantomeim Cymraeg
Categori:Theatr Gymraeg y 1970au